# Barkóczy Ferenc

### A Wikipédiából, a szabad lexikonból.

Barkóczy Ferenc (szalai gróf) (Csicsva, 1710. október 15. - Pozsony, 1765. június 18.) bölcselettudor, Magyarország hercegprimása, helytartósági tanácsos és a Szent István rend nagykeresztes vitéze

## [szerkesztés] Élete

Gróf Barkóczy Ferenc zemplén megyei főispán és gróf Zichy Juliánna fia volt. Alsóbb iskoláit Kassán, a bölcseletet Nagyszombatban, a teológiát négy év alatt Rómában végezte. 1730-ban, mint nagyszombati növendékpap, védett bölcseleti tételeket, mire III. Károlytól aranyláncot és az iváncai prépostság címét nyerte. Tanulmányai végeztével nemsokára egri kanonok s a város plébánosa lett. 1740-ben szepesi préposttá, majd tenegriai címzetes püspökké, az esztergomi széknek szepesi helynökévé, 1741-ben titkos tanácsossá, 1743-ban a hétszemélyes tábla közbirájává neveztetett ki. 1745-ben egri püspök és Heves- és Külső-Szolnokmegye főispánja lett. 1761. május 12.-én esztergomi érsekké, 1762-ben pedig a magyar korona egész területén levő tanintézetek főfelügyelőjévé és 1764-ben a szent István-rend nagykeresztes vitézévé neveztetett ki. 1756 körül Egerben könyvsajtót állított fel és azt 1762-ben Esztergomba helyezte át, mely itt az első könyvnyomtató intézet volt. A fölötte tartott gyászbeszédek megjelentek Pozsonyban 1765-ben.

## [szerkesztés] Munkái

1. Epistola encyclica ad clerum populumque Agriensem. Agriae, 1745. (Magyarul is.)

2. Edictum episcopale Agriense de ritu celebrandorum festorum. U. ott, 1754.

3. Sermo, quem ad frequentem suae dioecesis clerum habuit in cathedrali sua ecclesia Agriensi 1754. Budae.

4. Nova dispositio sacrae scripturae in ordinem ita redactae. ut quolibet anno commode et cum fructu legi possit. Agriae, 1756.

5. Sermo, habitus Tyrnaviae die 27. sept. 1761. Vindobonae, 1761.

6. Epistola pastoralis ad archi-episcopatus Strigoniensis clerum et populum. Agriae, 1761.

7. Exuviae Emerici e com. Eszterházy, episcopi Nitriensis. Strigonii, 1763.

8. Catechismus ex decreto ss. concilii Tridentini d parochos. Tyrnaviae, 1762.

9. Sermones, quos nomine adstantium exc. procerum i. statuum et oo. regni Hungariae dixit. Posonii, 1764.

10. Epistola pastoralis ad a. episcopatus Strigoniensis clerum et populum. Agriae, 1764.

11. Allocutio nomine statuum in regni limitibus apostolicae reginae venientis ad comitia Posonium. Posonii, 1764.

Országgyűlési beszédeit, melyeket 1764. jul. 3. és 5. mondott, Podhradczky József mutatta be a m. tudom. akadémia 1852. jan. 10. ülésén. (M. Akad. Értesítő 1852.)

Kéziratban maradt munkáit az egri Emlékkönyv és a Beke Antal által kiadott Index Manuscript. Bibl. Battyanianae sorolják föl; egy beszédét és két jelentését a királyhoz az Országos Széchényi Könyvtár őrzi.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

Előző érsek: Csáky Miklós | Esztergomi érsek 1740–1765 | Következő érsek: Batthyány József

A lap eredeti címe "http://hu.wikipedia.org../../../b/a/r/Bark%C3%B3czy_Ferenc_7fce.html"

Kategóriák: Egri püspökök | Esztergomi érsekek

##### Views

- Szócikk
- Vitalap
- Aktuális változat

##### Keresés